12. ฐานะการเงินและผลการดำเนินงาน

(1) งบการเงิน

ก) สรุปรายงานการตรวจสอบของผู้สอบบัญชีในระยะ 3ปี

ปี 2551

ข้าพเจ้าได้ตรวจสอบงบดุลรวม ณ วันที่ 31 ธันวาคม พ.ศ. 2551 งบกำไรขาดทุนรวม
งบแสดงการเปลี่ยนแปลงในส่วนของผู้ถือหุ้นรวม
และงบกระแสเงินสดรวมสำหรับปีสิ้นสุดวันเดียวกันของบริษัท ทิปโก้ฟูดส์ (ประเทศไทย) จำกัด
(มหาชน) และบริษัทย่อย
และได้ตรวจสอบงบการเงินเฉพาะกิจการสำหรับรอบระยะเวลาบัญชีเดียวกันของบริษัท ทิปโก้ฟูดส์
(ประเทศไทย) จำกัด (มหาชน)
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า
งบดุลรวม ณ วันที่ 31 ธันวาคม พ.ศ. 2550 งบกำไรขาดทุนรวม
งบแสดงการเปลี่ยนแปลงในส่วนของผู้ถือหุ้นรวม และงบกระแสเงินสดรวมสำหรับปีสิ้นสุดวันเดียวกัน
ของบริษัท ทิปโก้ฟูดส์ (ประเทศไทย) จำกัด (มหาชน) และบริษัทย่อย และ
งบการเงินเฉพาะกิจการของบริษัท ทิปโก้ฟูดส์ (ประเทศไทย) จำกัด (มหาชน)
สำหรับรอบระยะเวลาบัญชีเดียวกันที่นำมาแสดงเปรียบเทียบตรวจสอบโดยผู้สอบบัญชีอื่นในสำนักงานแห่งเดียวกันกับข้าพเจ้า
ตามรายงานลงวันที่ 20 กุมภาพันธ์ พ.ศ. 2551 ซึ่งได้แสดงความเห็นอย่างไม่มีเงื่อนไข
และให้ข้อสังเกตตามหมายเหตุประกอบงบการเงินข้อ 3.6 ว่าในปี พ.ศ. 2550
บริษัทได้มีการเปลี่ยนแปลงนโยบายการบัญชีสำหรับเงินลงทุนในบริษัทย่อยและบริษัทร่วมจากวิธีส่วนได้เสียมาเป็นวิธีราคาทุน

ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไป
ซึ่งกำหนดให้ข้าพเจ้าต้องวางแผนและปฏิบัติงาน เพื่อให้ได้ความเชื่อมั่นอย่างมีเหตุผลว่า
งบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญ
ซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

ข้าพเจ้าเห็นว่า งบการเงินรวมและงบการเงินเฉพาะบริษัทข้างต้นนี้ แสดงฐานะการเงิน ณ วันที่
31 ธันวาคม พ.ศ. 2551 ผลการดำเนินงานและกระแสเงินสด สำหรับปีสิ้นสุดวันเดียวกัน
ของบริษัท ทิปโก้ฟูดส์ (ประเทศไทย) จำกัด (มหาชน) และบริษัทย่อย และเฉพาะกิจการของบริษัท
ทิปโก้ฟูดส์ (ประเทศไทย) จำกัด (มหาชน)
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

ปี 2552 และ 2553

ข้าพเจ้าได้ตรวจสอบงบดุลรวม ณ วันที่ 31 ธันวาคม พ.ศ. 2553 งบกำไรขาดทุนรวม
งบแสดงการเปลี่ยนแปลงในส่วนของผู้ถือหุ้นรวม และงบกระแสเงินสดรวม
สำหรับปีสิ้นสุดวันเดียวกันของบริษัท ทิปโก้ฟูดส์ (ประเทศไทย) จำกัด (มหาชน) และบริษัทย่อย
และได้ตรวจสอบงบดุลเฉพาะกิจการ ณ วันที่ 31 ธันวาคม พ.ศ. 2553
งบกำไรขาดทุนเฉพาะกิจการ งบแสดงการเปลี่ยนแปลงในส่วนของผู้ถือหุ้นเฉพาะกิจการ
และงบกระแสเงินสดเฉพาะกิจการ สำหรับปีสิ้นสุดวันเดียวกันของบริษัท ทิปโก้ฟูดส์ (ประเทศไทย)
จำกัด (มหาชน)
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า
งบการเงินรวมของบริษัท ทิปโก้ฟูดส์ (ประเทศไทย) จำกัด (มหาชน) และบริษัทย่อย และ
งบการเงินเฉพาะกิจการของบริษัท ทิปโก้ฟูดส์ (ประเทศไทย) จำกัด (มหาชน) สำหรับปีสิ้นสุดวันที่
31 ธันวาคม พ.ศ. 2552
ที่นำมาแสดงเปรียบเทียบตรวจสอบโดยผู้สอบบัญชีอื่นในสำนักงานแห่งเดียวกันกับข้าพเจ้า
ตามรายงานลงวันที่ 19 กุมภาพันธ์ พ.ศ. 2553 ซึ่งได้แสดงความเห็นไว้อย่างไม่มีเงื่อนไข

ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไป
ซึ่งกำหนดให้ข้าพเจ้าต้องวางแผนและปฏิบัติงาน เพื่อให้ได้ความเชื่อมั่นอย่างมีเหตุผลว่า
งบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญ
ซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

ข้าพเจ้าเห็นว่า งบการเงินรวมและงบการเงินเฉพาะกิจการข้างต้นนี้ แสดงฐานะการเงินรวม ณ
วันที่ 31 ธันวาคม พ.ศ. 2553 ผลการดำเนินงานรวมและกระแสเงินสดรวม
สำหรับปีสิ้นสุดวันเดียวกัน ของบริษัท ทิปโก้ฟูดส์ (ประเทศไทย) จำกัด (มหาชน) และบริษัทย่อย
และแสดงฐานะการเงิน ณ วันที่ 31 ธันวาคม พ.ศ. 2553 ผลการดำเนินงาน และกระแสเงินสด
สำหรับปีสิ้นสุดวันเดียวกันเฉพาะของบริษัท ทิปโก้ฟูดส์ (ประเทศไทย) จำกัด (มหาชน)
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

(ข) ตารางสรุปงบการเงินรวมและงบการเงินเฉพาะของบริษัท 2551 – 2553

[]

[]

[]

[]

[]

(ค) อัตราส่วนทางการเงินที่สำคัญที่สะท้อนถึงฐานะการเงินและผลการดำเนินงาน

[]

(2) คำอธิบายและการวิเคราะห์ฐานะการเงินและผลการดำเนินงาน

ผลการดำเนินงานประจำปี

บริษัทมีกำไรสุทธิรวม 178.8 ล้านบาท ลดลงจากปีก่อน 28.0 ล้านบาท (หรือร้อยละ 13.5)
สาเหตุ

หลักมาจากธุรกิจส่งออกผลิตภัณฑ์สับปะรด
ที่ผู้ส่งออกรายอื่นในอุตสาหกรรมเดียวกันนี้ก็ประสบปัญหาเช่นกัน การเผชิญกับการแข็งค่าของเงินบาท
ทำให้รายได้จากการส่งออกในรูปเงินบาทลดลง ในขณะเดียว

กันภูมิอากาศที่แห้งแล้ง ทำให้ผลไม้สดที่เป็นต้นทุนสำคัญมีราคาสูงขึ้นและคุณภาพลดลง
ส่งผลกระทบต่อผลประกอบการของธุรกิจส่งออกอย่างมาก มีรายได้จากการขายและบริการรวม
4,713.8 ล้านบาท เพิ่มขึ้นจากปีก่อน 256.8 ล้านบาท (หรือร้อยละ 5.8)
ซึ่งยอดขายในประเทศเป็นตัวผลักดันสำคัญโดยเพิ่มขึ้น 299.97 ล้านบาท (หรือร้อยละ 12.4)
ขณะที่ยอดขายต่างประเทศลดลง 43.2 ล้านบาท (หรือลดลงร้อยละ 2.1 ในรูปเงินบาท
แต่เพิ่มขึ้นร้อยละ 10 ในรูปเงินเหรียญสหรัฐ โดยที่อัตราแลกเปลี่ยนแข็งค่าขึ้นในอัตราร้อยละ 10
เช่นเดียวกัน) และมีรายได้อื่น จำนวน 176.5 ล้านบาท ต้นทุนขายและบริการ เท่ากับ 3,531.9
ล้านบาท เพิ่มขึ้น 328.5 ล้านบาท (หรือร้อยละ 10.3) ทำให้กำไรขั้นต้น เท่ากับ 1,181.9
ล้านบาท ลดลง จำนวน 71.7 ล้านบาท (หรือร้อยละ 5.7)

การวิเคราะห์รายได้

การวิเคราะห์รายได้จากการขายและบริการรวม

  ---------------- --------- ------- --------- ------- --------- ------- ----------------- -----------
  รายได้จากการขาย   ปี 2551            ปี 2552            ปี 2553            ฮัตราการเติบโต(%)   

                   รายได้     %       รายได้     %       รายได้     %       2552/2551         2553/2552

  ในประเทศ         2,559.9   49.9    2,414.1   54.2    2,714.1   57.6    -5.7              12.4

  ต่างประเทศ        2,566.1   50.1    2,042.9   45.8    1,999.7   42.4    -20.4             -2.1

  รวม              5,126.0   100.0   4,457.0   100.0   4,713.8   100.0   -13.1             5.8
  ---------------- --------- ------- --------- ------- --------- ------- ----------------- -----------

ยอดขายในปี 2551 และ 2552

ปี 2551 ยอดขายของบริษัทสูงขึ้นตามแผนที่วางไว้ การขายในประเทศ
บริษัทได้ใช้กลยุทธ์ในการออกผลิตภัณฑ์ใหม่สู่ตลาดเพื่อตอบสนองความต้องการที่หลากหลายของผู้บริโภค
และเลือกหาสถานที่ที่เหมาะสมสำหรับขยายสาขาของธุรกิจค้าปลีก สำหรับธุรกิจต่างประเทศ
บริษัทเน้นการบริหารต้นทุนการผลิตและการพิจารณาโครงสร้างราคาขาย
ให้ครอบคลุมอัตราแลกเปลี่ยนและต้นทุนผลไม้และทินเพลตที่เปลี่ยนแปลง

ปี 2552 ธุรกิจทั้งในประเทศและต่างประเทศต่างได้รับผลกระทบจากเศรษฐกิจทั่วโลกชะลอตัวลง

กำลังซื้อของผู้บริโภคลดลง โดยเฉพาะในสหรัฐอเมริกาและยุโรปที่เป็นต้นกำเนิดของวิกฤตเศรษฐกิจ
ทำให้

ยอดขายในภูมิภาคแถบนั้นลดลงอย่างมาก แม้ว่าบริษัทจะได้ขยายตลาดไปยังภูมิภาคอื่นแต่ไม่สามารถ

ชดเชยได้ ยอดขายของธุรกิจส่งออกจึงลดลงอย่างมาก ธุรกิจในประเทศ
ยอดขายที่ลดลงส่วนหนึ่งเป็นผล

กระทบต่อเนื่องจากความไม่แน่นอนในเศรษฐกิจโลก
ทำให้ผู้บริโภคไม่แน่ใจในว่าจะมีผลต่อเนื่องและรุนแรงมากน้อยเพียงไร จึงระมัดระวังในการใช้จ่าย
อีกส่วนหนึ่งมาจากปัญหาความวุ่นวายทางการเมืองที่ทำให้ผู้บริโภคออกนอกบ้านเพื่อใช้จ่ายน้อยลง
อย่างไรก็ตาม บริษัทยังใช้กลยุทธ์ในการออกผลิตภัณฑ์

ใหม่สู่ตลาด
และการเลือกหาสถานที่ที่เหมาะสมสำหรับขยายสาขาของธุรกิจค้าปลีกเพื่อตอบสนองความต้องการที่หลากหลายของผู้บริโภค
สำหรับธุรกิจต่างประเทศ
บริษัทเน้นการบริหารต้นทุนการผลิตและการพิจารณาโครงสร้างราคาขายให้ครอบคลุมอัตราแลกเปลี่ยนและต้นทุนผลไม้ที่เปลี่ยนแปลง
โดยยังคงใช้นโยบายการทำสัญญาซื้อขายอัตราแลกเปลี่ยนล่วงหน้าเพื่อลดความเสี่ยงจากอัตราแลกเปลี่ยน
และการขยายตลาดไปยังภูมิภาคต่างๆ ทั่วโลก
เพื่อกระจายความเสี่ยงจากภาวะที่ประเทศในยุโรปได้รับผลกระทบจาก

วิกฤติเศรษฐกิจด้านการเงินอย่างมาก

ยอดขายรวมในปี 2553

ในปี 2553 รายได้จากการขายรวมเพิ่มขึ้นจากปีก่อน ร้อยละ 5.8 จากยอดขายในประเทศเพิ่มขึ้น

ร้อยละ 12.4 ในขณะที่ยอดขายต่างประเทศลดลงร้อยละ 2.1

รายได้จากการขายในประเทศ

ยอดขายในประเทศเพิ่มขึ้นจากเศรษฐกิจที่เริ่มฟื้นตัว และสถานการณ์ทางการเมืองที่คลี่คลายดีขึ้น
ทำให้ผู้บริโภคในประเทศเริ่มกลับมาใช้จ่ายมากขึ้น
ประกอบกับบริษัทได้ปรับเปลี่ยนกลยุทธ์การทำตลาดให้เข้าถึงความต้องการของผู้บริโภคมากขึ้น
โดยเน้นการสื่อสารคุณสมบัติ คุณภาพและคุณประโยชน์ของ

ผลิตภัณฑ์ของบริษัท นอกจากนี้ยังคงกลยุทธ์ในการออกผลิตภัณฑ์ใหม่เพื่อตอบสนองความต้องการของผู้

บริโภคอย่างต่อเนื่อง

1. ธุรกิจเครื่องดื่มพร้อมดื่ม

ในขณะที่ยอดขายผลิตภัณฑ์เดิมมีการขยายตัวอย่างมาก
ผลิตภัณฑ์ใหม่ที่ออกสู่ตลาดก็ได้รับการตอบสนองที่ดีจากผู้บริโภค อาทิเช่น ผลิตภัณฑ์ใหม่ในกลุ่มน้ำผลไม้
100% ได้แก่ น้ำทับทิมสกัดเข้มข้น ซุปเปอร์ฟรุตเอสเซนส์ ในกลุ่มเครื่องดื่มธัญพืช ได้แก่
เครื่องดื่มข้าวกล้องงอก 9 สายพันธุ์ น้ำผลไม้ทิปโก้ยังคงมีสัดส่วนของมูลค่าตลาดสูงเป็นอันดับ 1
ในตลาดน้ำผลไม้ 100% และน้ำแร่ธรรมชาติตราออราก็ยังคงรักษาส่วนแบ่งตลาดเป็นอันดับ 2
เช่นเดียวกับปี 2552

2. ธุรกิจร้านค้าปลีกและฟูดส์เซอร์วิส

Squeeze Juice Bar ภายใต้แนวคิด “Squeeze by TIPCO” มียอดขายเพิ่มขึ้นอย่างมาก
โดยมีอัตราเติบโตถึงร้อยละ 33.1 ร้าน Squeeze Juice Bar
ได้นำเสนอผลิตภัณฑ์คุณภาพซึ่งตอบสนองความต้องการของผู้บริโภคอย่างแท้จริง ตลอดเวลาที่ผ่านมา
Squeeze Juice Bar ได้สร้างชื่อเสียงจนเป็นที่รู้จักของตลาด
และได้รับความไว้วางใจจากผู้ให้เช่าพื้นที่หลายแห่งรวมถึงห้างสรรพสินค้า
ทำให้บริษัทสามารถขยายจำนวนสาขา
เป็นการเพิ่มช่องทางการจัดจำหน่ายและโฆษณาภาพลักษณ์ของบริษัทต่อผู้บริโภคโดยตรงได้มากขึ้น ณ
สิ้นปี 2553 ธุรกิจ Squeeze Juice Bar มีจำนวนสาขาทั้งหมด 58 สาขา บริษัทดำเนินการเอง
51 สาขา และแฟรนชายส์ จำนวน 7 สาขา ในส่วนของฟูดส์เซอร์วิส
บริษัทสามารถขายเครื่องดื่มพร้อมดื่มเข้าสู่ภัตตาคาร,โรงแรม, สายการเดินรถ
และสายการบินได้มากขึ้น

3. ธุรกิจการเกษตรและสารสกัดจากพืช (สำหรับเป็นวัตถุดิบในอาหาร เครื่องดื่ม
และเครื่องสำอาง)

บริษัทมีผลผลิตของสับปะรดพันธุ์ทิปโก้หอมสุวรรณออกสู่ตลาดมากขึ้น โดยขายผ่าน Convenience
Store แต่ก็ยังเป็นระยะเริ่มต้น สับปะรดยังมีปริมาณไม่มาก
เป็นเพียงแนะนำสินค้าให้เป็นที่รู้จักของตลาด สำหรับผลิตภัณฑ์สารสกัดจากพืช
บริษัทยังทำการศึกษาและวิจัยอย่างต่อเนื่องเพื่อพัฒนาผลิตภัณฑ์ที่น่า

สนใจและสามารถทำกำไรให้กับบริษัทได้ต่อไป คาดว่าผลิตภัณฑ์ที่ผ่านการวิจัยจะเริ่มทำรายได้ในปี
2554

รายได้จากการขายต่างประเทศ

การส่งออกผลไม้กระป๋องและน้ำสับปะรดเข้มข้นมียอดขายลดลง ปัจจัยสำคัญที่กระทบ ได้แก่

เงินบาทที่แข็งค่าขึ้นในปีที่ผ่านมาโดยเฉลี่ยร้อยละ 10 ทำให้ยอดขายในสกุลบาทลดลงร้อยละ 2.1
แต่เพิ่ม

ขึ้นร้อยละ 10 ในรูปเงินเหรียญสหรัฐฯ
โดยบริษัทยังคงมีคำสั่งซื้อจากลูกค้าที่ไม่สามารถส่งมอบได้ทันในปี

2553 จำเป็นต้องเลื่อนไปส่งมอบในปี 2554 เพราะปริมาณการผลิตลดลงร้อยละ 10.6
เนื่องจากการขาดแคลนผลไม้สดจากสภาพภูมิอากาศที่แห้งแล้ง

สำหรับการขยายการส่งออกน้ำผลไม้ไปยังตลาดในกลุ่มประเทศอาเซียน ที่ขายภายใต้ตราสินค้าของ

บริษัท และไปยังประเทศนอกกลุ่มอาเซียน ที่เป็นการรับจ้างผลิตภายใต้สูตรและตราสินค้าของลูกค้า
ยังมี

การเติบโตอย่างต่อเนื่อง เนื่องจากประเทศทางแถบภูมิภาคนี้ได้รับผลกระทบน้อย
และเศรษฐกิจยังค่อนข้าง

แข็งแกร่ง

สัดส่วนรายได้ระหว่างการขายในประเทศและต่างประเทศ

ในปี 2553 สัดส่วนการขายระหว่างในประเทศและต่างประเทศ มีอัตราส่วนเท่ากับ 57.6:42.4
โดยการ

ขายในประเทศมากกว่าต่างประเทศ เนื่องจากยอดขายต่างประเทศลดลงจากค่าเงินบาทแข็งค่า
ส่วนยอดขายในประเทศขยายตัวขึ้นมาก
อย่างไรก็ตามบริษัทยังคงยึดถือนโยบายเดิมที่ต้องการรักษาสัดส่วนรายได้ของทั้งสองส่วนอยู่ที่ระดับ
50:50 เพื่อบริหารความเสี่ยงจากลักษณะของธุรกิจในประเทศและต่างประเทศให้เกิด

ดุลยภาพ

การวิเคราะห์รายได้อื่น

  ------------------------------------------- --------- --------- ---------
  รายได้อื่น                                     ปี 2551    ปี 2552    ปี 2553

  กำไรจากการขายหุ้นบริษัทร่วม (TASCO)              -         -         -

  กำไรจากการขายหุ้นบริษัทย่อย                      -         -         -

  กำไรจากอัตราแลกเปลี่ยน                         54.1      2.7       15.7

  หนี้สงสัยจะสูญโอนกลับ                            -         -         0.2

  ขาดทุนจากสินค้าเสื่อมสภาพโอนกลับ                  -         -         18.5

  รายได้ค่าเคลมสินค้าเสียหาย                       -         -         10.5

  เงินพิเศษจากการซื้อวัตถุดิบตามเป้า                  75.0      35.2      34.6

  ค่าสนับสนุนทางการตลาด                          44.1      15.1      55.9

  รายได้จากการขายวัตถุดิบและเศษวัสดุ                24.8      6.2       5.4

  รายได้ค่าขนส่งและประกันภัยจากการขายในเทอม CIF    22.7      16.3      16.2

  อื่นๆ                                         18.5      29.0      19.5

  รวม                                         239.2     104.5     176.5
  ------------------------------------------- --------- --------- ---------

กำไรจากอัตราแลกเปลี่ยน ปี 2551 ต่อเนื่องถึงปี 2553
อัตราแลกเปลี่ยนมีความผันผวนเป็นอย่างมาก
บริษัทยังคงใช้นโยบายในการเข้าไปทำสัญญาซื้อขายอัตราแลกเปลี่ยนล่วงหน้า เป็นระยะๆ เพื่อปิด

ความเสี่ยง ทำให้บริษัทกำไรจำนวน 54.1 ล้านบาท ในปี 2551 จำนวน 2.7 ล้านบาท ในปี
2552 และจำนวน 15.7 ล้านบาท ในปี 2553

หนี้สงสัยจะสูญโอนกลับ เนื่องจากหนี้สงสัยจะสูญของลูกหนี้รายหนึ่งที่บริษัทได้ตั้งไว้แล้ว ได้ถูก

ตัดออกไปเป็นหนี้สูญ ซึ่งหนี้สูญนี้ได้รวมอยู่ในค่าใช้จ่ายอื่นแล้ว

ขาดทุนจากสินค้าเสื่อมสภาพโอนกลับ สินค้าที่ตั้งสำรองเสื่อมสภาพ
ตามหลักเกณฑ์บัญชีตามอายุการใช้งานที่เหลือ แต่เนื่องจากตั้งไว้เกินในปีก่อนหน้า
จึงโอนกลับมาเป็นรายได้

ค่าสนับสนุนทางการตลาด จำนวน 15.1 ล้านบาท ในปี 2552 และ 55.9 ล้านบาท ในปี 2553
เป็นเงินสนับสนุนจาก บริษัท ซันโตรี่ เบฟเวอเรจ แอนด์ ฟูดส์ จำกัด
สำหรับการทำโฆษณาและการส่งเสริมการขายผลิตภัณฑ์ภายใต้ตราสินค้าของ บริษัท ซันโตรี่
เบฟเวอเรจ แอนด์ ฟูดส์ จำกัด ที่ผลิตและจำหน่ายโดย บริษัทย่อย (บริษัท ทิปโก้ เอฟแอนด์บี
จำกัด)

รายได้จากค่าขนส่งและประกันจากการขายในเทอมCIF บริษัทบันทึกรายได้จากการขายในเทอม

FOB รายได้ค่าขนส่งและประกันจากการขายได้ถูกบันทึกไว้ในรายได้อื่น
ส่วนค่าใช้จ่ายดังกล่าวที่ต้องจ่ายให้แก่บริษัทเรือและบริษัทประกันได้บันทึกไว้ในค่าใช้จ่ายในการขายและบริหาร

การวิเคราะห์ต้นทุนขายและกำไรขั้นต้น

  ----------------------------- --------- -------- --------- -------- --------- --------
                                ปี 2551             ปี 2552             ปี 2553    

                                ล้านบาท    % ยอดขาย ล้านบาท    % ยอดขาย ล้านบาท    % ยอดขาย

  ยอดขาย                        5,126.0   100.0    4,457.0   100.0    4,713.8   100.0

  ต้นทุนขาย                       3,572.3   69.7     3,203.4   71.9     3,531.9   74.9

  กำไรขั้นต้น                      1,553.7   30.3     1,253.6   28.1     1,181.9   25.1
  ----------------------------- --------- -------- --------- -------- --------- --------

ปี 2551 บริษัทได้มีการปรับราคาขายให้ครอบคลุมปัจจัยต่างๆ ได้แก่ ราคาผลไม้สด ทินเพลต และ

อัตราแลกเปลี่ยน ทำให้กำไรขั้นต้นดีขึ้น แต่ในปี 2552 อัตรากำไรขั้นต้นของธุรกิจส่งออกลดลง
เนื่องจาก

ประสบปัญหาภัยแล้งทำให้ปริมาณผลไม้สดขาดแคลนและราคาผลไม้สดสูงขึ้น ทำให้ต้นทุนสูงขึ้น
ธุรกิจในประเทศในส่วนของธุรกิจเครื่องดื่ม ในปี 2552
บริษัทได้เน้นการปรับปรุงการบริหารห่วงโซ่อุปสงค์อุปทานเพื่อประหยัดต้นทุน และเพิ่มประสิทธิภาพ
ทำให้อัตรากำไรขั้นต้นของธุรกิจในประเทศเพิ่มขึ้น

ปี 2553 อัตรากำไรขั้นต้นที่ลดลงเป็นผลมาจากธุรกิจส่งออกสับปะรดกระป๋องเป็นสำคัญ
ปัญหาภัยแล้งได้ทวีความรุนแรง จนส่งผลกระทบต่อผลผลิตสับปะรดอย่างมากในปี 2553
นอกเหนือไปจากทำให้

ราคาผลไม้สดปรับตัวสูงขึ้นอย่างต่อเนื่องแล้ว สภาพภูมิอากาศก็มีผลต่อคุณภาพของผลไม้ด้วยเช่นกัน
ทำให้ผลผลิตสินค้าสำเร็จรูปต่อตันผลไม้ลดลง ประกอบกับเงินบาทแข็งค่า
ทำให้ยอดขายในรูปเงินบาทลดลง ในขณะที่ต้นทุนส่วนใหญ่ของธุรกิจผลไม้กระป๋องเป็นบาท
ปัจจัยดังกล่าวส่งผลโดยตรงต่อกำไรขั้นต้นที่ลดลงของธุรกิจส่งออก
ยอดขายของธุรกิจเครื่องดื่มในประเทศเพิ่มขึ้นอย่างมากสืบเนื่องจากกิจกรรมทางการตลาดที่เน้นการสื่อสารคุณประโยชน์
คุณสมบัติ และคุณภาพของผลิตภัณฑ์ของบริษัทที่ดีให้แก่ผู้บริโภค
อีกทั้งยังได้ดำเนินการลดต้นทุนในโครงการบริหารห่วงโซ่อุปสงค์และอุปทานที่ได้เริ่มมาตั้งแต่ปี 2552

อย่างต่อเนื่อง ทำให้สามารถประหยัดต้นทุนอย่างมาก สำหรับธุรกิจค้าปลีก
ยอดขายมีอัตราการเติบโตสูงขึ้นมาก เกิดการประหยัดต่อขนาด (Economy of Scale)
ทำให้อัตรากำไรขั้นต้นของธุรกิจในประเทศโดยรวมเพิ่มขึ้น

ค่าใช้จ่ายในการขายและบริหาร

  ----------------------------- --------- -------- --------- -------- --------- --------
  ค่าใช้จ่าย                       ปี 2551             ปี 2552             ปี 2553    

                                ล้านบาท    % ยอดขาย ล้านบาท    % ยอดขาย ล้านบาท    % ยอดขาย

  ค่าใช้จ่ายในการขายและบริหาร       1,254.4   24.5     1,133.7   25.4     1,334.6   28.3
  ----------------------------- --------- -------- --------- -------- --------- --------

สัดส่วนของค่าใช้จ่ายในการขายและการบริหารต่อยอดขายในปี 2553 เพิ่มขึ้นจากปี 2552
สืบเนื่องจากการเน้นการส่งเสริมการขายโดยเฉพาะน้ำผลไม้ 100% เพื่อรองรับการแข่งขันที่รุนแรง
ซึ่งถือได้ว่าประสบผลสำเร็จ ทำให้ยอดขายในประเทศเพิ่มขึ้นอย่างมาก

รายงานการวิเคราะห์กระแสเงินสด

  ---------------------------------------------------------- ---------- --------- ----------
                                                             ปี 2551     ปี 2552    ปี 2553

  กระแสเงินสดจากการดำเนินงาน                                                        

  กำไรก่อนภาษีเงินได้                                            184.9      240.2     178.8

  ปรับกระทบยอดกำไรก่อนภาษีเงินได้เป็นเงินสดรับสุทธิจากกิจกรรมดำเนินงาน   569.7      172.7     -0.2

  ปรับ เงินทุนหมุนเวียนสุทธิ (เพิ่มขึ้น) ลดลง                           -1,043.9   119.4     220.1

  เงินสดสุทธิได้มาจาก (ใช้ไปใน) กิจกรรมดำเนินงาน                    -289.3     532.3     398.7

  เงินสดสุทธิจากกิจกรรมลงทุน                                      -227.8     -123.0    -319.8

  เงินสดสุทธิจากกิจกรรมจัดหาเงิน                                   494.2      -353.3    -115.9

  ผลกระทบจากอัตราแลกเปลี่ยนในเงินสดและรายการเทียบเท่าเงินสด         -          -         -2.7

  เงินสดและรายการเทียบเท่าเงินสดเพิ่มขึ้น (ลดลง)                     -22.8      56.0      -39.7

  เงินสดและรายการเทียบเท่าเงินสดยกมา                             51.3       28.5      84.5

  เงินสดและรายการเทียบเท่าเงินสดยกไป                             28.5       84.5      44.7
  ---------------------------------------------------------- ---------- --------- ----------

กระแสเงินสดจากการดำเนินงาน เป็นบวกในปี 2552 จากที่ติดลบในปี 2551 เนื่องจากบริษัทได้มี

นโยบายในการเก็บสินค้าคงเหลือ ในปี 2552
บริษัทได้ทยอยใช้และจำหน่ายสินค้าคงเหลือดังกล่าวตามแผนที่วางไว้
ทำให้ยอดสินค้าคงเหลือลดลงโดยเฉพาะวัตถุดิบ อย่างไรก็ตาม จากการที่มีคำสั่งซื้อมากในช่วง

ปลายปี ทำให้บริษัทมียอดสินค้าสำเร็จรูปและสินค้าระหว่างผลิตสูง
เพราะต้องทยอยส่งออกให้กับลูกค้าในช่วงต้นปี ในปี 2553 กระแสเงินสดจากการดำเนินงานลดลง
เนื่องจากต้นทุนผลไม้สดเพิ่มขึ้นจากการประสบภาวะขาดแคลน
และค่าใช้จ่ายในการส่งเสริมการขายที่เพิ่มขึ้น

กระแสเงินจากกิจกรรมการลงทุน ในปี 2551 บริษัทได้รับเงินลงทุนในบริษัทย่อยที่เหลืออีก ร้อยละ
3.0 จำนวน 30.0 ล้านบาท (ร้อยละ 97.0 รับในปี 2550)
และมีการลงทุนสินทรัพย์ถาวรเพิ่มเติมในส่วนของโรงงานที่จังหวัดประจวบคีรีขันธ์
ทั้งการเปลี่ยนเครื่องจักรและอุปกรณ์ให้มีประสิทธิภาพและประหยัดพลังงานมากขึ้น
และการลงทุนสิ่งปลูกสร้างเพิ่มเติม ส่วนโรงงานเครื่องดื่มวังน้อย
ยังคงมีการลงทุนเพิ่มในเครื่องจักรของสายการผลิตใหม่ และโรงงานน้ำแร่ออรา
มีการลงทุนเครื่องจักรใหม่สำหรับการออก

ผลิตภัณฑ์ใหม่ นอกจากนี้มีเงินปันผลรับจากหุ้นของบริษัท ทิปโก้แอสฟัลท์ จำกัด (มหาชน) จำนวน
29.7 ล้านบาท

ในปี 2552 บริษัทย่อยมีการลงทุนในการเคลื่อนย้ายสินทรัพย์ถาวรที่เป็นกรรมสิทธิ์ของตนที่เหลือ

ทั้งหมดจากโรงงานประจวบคีรีขันธ์มายังโรงงานวังน้อย
และลงทุนในเครื่องจักรใหม่เพื่อทดแทนเครื่องจักรเดิมบางส่วน
บริษัทได้ซื้อกรรมสิทธิ์อาคารสิ่งปลูกสร้างโรงงานจังหวัดประจวบคีรีขันธ์จากบริษัทย่อยมาเป็นกรรมสิทธิ์ของบริษัท
และโรงงานน้ำแร่ออรา
มีค่าใช้จ่ายลงทุนเพื่อการดูแลบำรุงรักษาสินทรัพย์ถาวรให้อยู่ในสภาพดีและมีประสิทธิภาพ

ในปี 2553 โรงงานเครื่องดื่มวังน้อย ได้มีการซื้อเครื่องจักรเพิ่มเติมเพื่อขยายกำลังการผลิตสำหรับ

ผลิตภัณฑ์เดิมเพื่อรองรับการเติบโตของยอดขาย
รวมทั้งได้มีการลงทุนเครื่องจักรเพิ่มเติมสำหรับเสริมสาย

การผลิตบรรจุภัณฑ์ในขวด PET
เพื่อให้ผลิตภัณฑ์สามารถตอบสนองความต้องการของลูกค้าที่หลากหลาย

ได้มากยิ่งขึ้น โรงงานประจวบคีรีขันธ์
นอกเหนือจากค่าใช้จ่ายเพื่อการบำรุงรักษาสินทรัพย์ถาวรตามปกติ
ได้มีการลงทุนเครื่องจักรเพิ่มเติมสำหรับสายการผลิตกระป๋องเปล่าเพื่อให้มีประสิทธิภาพยิ่งขึ้น
และโรงงานน้ำแร่ออรา ได้มีการซื้อเครื่องจักรเพิ่มเติมเพื่อขยายสายการผลิต

กระแสเงินสดจากกิจกรรมการจัดหาเงิน ในปี 2551 บริษัทย่อยได้มีการกู้ระยะยาวใหม่ จำนวน

700.0 ล้านบาท เพื่อชำระเงินกู้เดิมสำหรับโครงการโรงงานเครื่องดื่มที่อำเภอวังน้อย จำนวน
538.3 ล้านบาทส่วนที่เหลือสำหรับการลงทุนเพิ่มเติม ในปี 2552
บริษัทได้ชำระคืนเงินกู้ระยะยาวทั้งหมดสำหรับการลงทุน

ในโรงงานประจวบคีรีขันธ์ จำนวน 308.52 ล้านบาท (เป็นการชำระก่อนกำหนดจำนวน 102.84
ล้านบาท) และได้มีการกู้เงินระยะยาวใหม่ จำนวน 500.0 ล้านบาท
สำหรับการลงทุนในสินทรัพย์ระยะยาว ที่ได้ใช้วงเงินกู้ระยะสั้นเป็นแหล่งเงินทุน
และสำหรับเป็นเงินทุนหมุนเวียนบางส่วน เนื่องจากบริษัทเห็นว่าการที่

เกิดวิกฤตเศรษฐกิจโลกที่มีปัญหาสภาพคล่อง
อาจมีโอกาสทำให้เกิดปัญหาในการระดมทุนสำหรับเงินทุนหมุนเวียนได้จากการที่บริษัทมีวงเงินกู้ระยะสั้นเป็นลักษณะ
Uncommitted Line ทั้งหมด จึงหาแหล่งเงินทุนบางส่วนที่เป็นวงเงินกู้ระยะยาว
เพื่อใช้เป็นเงินทุนหมุนเวียนขั้นต่ำที่บริษัทต้องการในช่วงวิกฤติเศรษฐกิจและเพื่อลดความเสี่ยงหากเกิดปัญหาสภาพคล่องของแหล่งเงินทุนในอนาคต
เงินกู้ระยะยาวดังกล่าวจึงมาทดแทนเงินกู้ระยะสั้นทำให้ยอดเงินกู้ระยะสั้นลดลง และในปี 2552
บริษัทมีการจ่ายเงินปันผล (จากผลประกอบการของปี 2551) จำนวน 130.3 ล้านบาท ในปี 2553
ได้มีการกู้เงินระยะยาวใหม่ จำนวน 200.0 ล้านบาท
เพื่อลงทุนเครื่องจักรที่โรงงานเครื่องดื่มวังน้อย
โดยได้ทำการเบิกเงินบางส่วนเพื่อชำระตามเทอมการชำระเงิน จำนวน 180.0 ล้านบาท
และได้มีการชำระคืนเงินกู้ระยะยาวในระหว่างปี จำนวน 200.0 ล้านบาท
นอกจากนี้บริษัทมีการจ่ายเงินปันผล (จากผลประกอบการของปี 2552) จำนวน 72.4 ล้านบาท

สภาพคล่อง

  ----------------------------------------- --------- --------- ----------
  อัตราส่วนสภาพคล่อง                           ปี 2551    ปี 2552    ปี 2553

  สินทรัพย์หมุนเวียนต่อหนี้สินหมุนเวียน                1.0       1.2       0.9

  อัตราส่วนความสามารถในการชำระดอกเบี้ย          3.2       4.6       4.1

  อัตราส่วนหนี้สินต่อส่วนของผู้ถือหุ้น                  1.6       1.3       1.3
  ----------------------------------------- --------- --------- ----------

อัตราส่วนสินทรัพย์หมุนเวียนต่อหนี้สินหมุนเวียน ในปี 2551
สินค้าคงคลังเพิ่มขึ้นในสัดส่วนที่สูงกว่าหนี้สินระยะสั้นที่เพิ่มขึ้น
รวมทั้งมีรายการลูกหนี้กิจการที่เกี่ยวข้องกัน จากการที่ บริษัท ซันโตรี่ เบฟเวอเรจ แอนด์ ฟูดส์
ลิมิเต็ด มีค่าสนับสนุนการตลาดค้างจ่ายแก่บริษัท ในปี 2552 บริษัทได้กู้เงินระยะยาว

เพื่อนำมาชำระเงินกู้ระยะสั้นในส่วนที่ใช้ในการลงทุนในสินทรัพย์ถาวรในปีที่ผ่านมาและที่ใช้เป็นเงินทุนหมุนเวียนขั้นต่ำเนื่องจากต้องการทำให้หนี้สินระยะสั้นลดลง
อัตราส่วนสินทรัพย์หมุนเวียนต่อหนี้สินหมุนเวียนจึงเพิ่มขึ้น ในปี 2553 อัตราส่วนนี้ลดต่ำกว่า 1
จากที่สินค้าคงคลังลดลง และจากที่ลูกหนี้การค้า

ของธุรกิจส่งออกลดลงตามยอดขายที่ลดลงเนื่องจากการขาดแคลนวัตถุดิบผลไม้สด ในขณะที่หนี้สินหมุน

เวียนเพิ่มขึ้นจากหนี้สินระยะยาวครบกำหนดชำระภายใน 1 ปี เพิ่มขึ้น
(เงินกู้ระยะยาวของบริษัทครบกำหนดชำระตั้งแต่ไตรมาสที่ 3/2553
และของบริษัทย่อยเริ่มชำระงวดแรกในไตรมาสที่ 2/2553) นอกจากนี้ยังมี

ค่าใช้จ่ายเป็นค่าสนับสนุนการตลาดที่บริษัทค้างจ่ายอยู่
รวมทั้งเจ้าหนี้ค่าเครื่องจักรของโรงงานเครื่องดื่มที่วังน้อยที่จะครบกำหนดชำระในเดือนเมษายน
2554 อีกจำนวน 59.2 ล้านบาท ซึ่งจะใช้เงินทุนจากการกู้ยืมระยะยาวที่ได้รับอนุมัติแล้ว

อัตราส่วนความสามารถในการชำระดอกเบี้ย ในปี 2551 ครึ่งปีแรก
อัตราดอกเบี้ยลดลงและปรับเพิ่มขึ้นในครึ่งปีหลัง
ซึ่งเป็นผลจากวิกฤตทางการเงินที่ทำให้เกิดปัญหาสภาพคล่องในตลาด
ประกอบกับการที่บริษัทมีเงินกู้ระยะยาวเพิ่มขึ้นเพื่อนำมาลงทุนเพิ่มเติมที่โรงงานเครื่องดื่มวังน้อย
และเงินกู้ระยะสั้นที่เพิ่ม

ขึ้นเป็นเงินทุนหมุนเวียนสำหรับการเพิ่มปริมาณสินค้าคงคลัง
ทำให้อัตราส่วนความสามารถในการชำระดอกเบี้ยลดลง อยู่ในระดับ 3.2 เท่า ในปี 2552
อัตราดอกเบี้ยปรับตัวลดลงอย่างต่อเนื่องตลอดทั้งปีจากที่วิกฤตการณ์ทางการเงินเริ่มคลี่คลาย
ทำให้อัตราส่วนความสามารถในการชำระดอกเบี้ยของบริษัทเพิ่มขึ้นเป็น 4.6 เท่า ในปี 2553
บริษัทมีเงินกู้ระยะยาวเพิ่มขึ้นเพื่อนำมาซื้อเครื่องจักรที่โรงงานเครื่องดื่ม
ประกอบกับอัตราดอกเบี้ยค่อยๆ ปรับตัวสูงขึ้นตั้งแต่ไตรมาสที่ 3
ทำให้อัตราส่วนความสามารถในการชำระดอกเบี้ยของบริษัทลดลงเล็กน้อย

อัตราส่วนหนี้สินต่อส่วนของผู้ถือหุ้น ในปี 2553 มีอัตราเท่ากับในปี 2552 และในปี 2552
ลดลงจากปี 2551 เนื่องจากหนี้สินรวมลดลง

ความสามารถในการทำกำไร

  ----------------------------------------- --------- --------- ----------
  อัตราส่วน                                   ปี 2551    ปี 2552    ปี 2553

  อัตรากำไรขั้นต้น (%)                          30.3      28.1      25.1

  อัตรากำไรสุทธิ (%)                           1.4       4.6       3.8

  อัตราส่วนผลตอบแทนของส่วนของผู้ถือหุ้น             3.7       10.4      8.7
  ----------------------------------------- --------- --------- ----------

อัตรากำไรขั้นต้น ในปี 2553 และ 2552 อัตรากำไรขั้นต้นลดลง
จากธุรกิจส่งออกที่ได้รับผลกระทบจากการขาดแคลนผลไม้สดเข้าผลิตและราคาผลไม้สดที่เพิ่มขึ้น
และโดยเฉพาะในปี 2553 อัตรากำไรขั้นต้นยังได้รับผลกระทบจากการแข็งค่าของเงินบาทอีกด้วย

อัตรากำไรสุทธิ สำหรับปี 2551 บริษัทรับรู้ส่วนขาดทุนจากเงินลงทุนในบริษัทร่วม จำนวน 265.0
ล้านบาท ทำให้อัตรากำไรสุทธิต่ำมาก หากคำนวณความสามารถในการทำกำไรจากการดำเนินงาน
โดยไม่รวมการรับรู้ส่วนขาดทุนจากเงินลงทุนในบริษัทร่วม (เป็นการรับรู้ทางบัญชี
ไม่กระทบกระแสเงินสดและการดำเนินงานของบริษัทฯ)
บริษัทจะมีอัตรากำไรสุทธิจากการดำเนินงานในอัตราร้อยละ 6.5 ในปี 2552
แม้ว่าจะได้ส่วนแบ่งกำไรจากเงินลงทุนในบริษัทร่วม จำนวน 120.1 ล้านบาท
แต่ยอดขายที่ลดลงได้ส่งผลให้อัตรากำไรสุทธิยังอยู่ในระดับต่ำ ในปี 2553
บริษัทรับรู้ส่วนแบ่งกำไรจากเงินลงทุนในบริษัทร่วม จำนวน

245.2 ล้านบาท ส่วนยอดขายของธุรกิจส่งออกที่ลดลงจากต้นทุนค่าผลไม้ที่สูงขึ้น
และค่าใช้จ่ายในการขายและการบริหารของธุรกิจเครื่องดื่มที่สูงตามนโยบายการทำการตลาด
ทำให้อัตรากำไรสุทธิลดลง

อัตราผลตอบแทนของส่วนของผู้ถือหุ้น ในปี 2551 มีอัตราต่ำ เนื่องจากมีรายการขาดทุนในบริษัท

ร่วม หากคำนึงถึงเฉพาะกำไรสุทธิจากการดำเนินงาน
จะมีอัตราส่วนผลตอบแทนของส่วนผู้ถือหุ้นร้อยละ 15.4 ส่วนปี 2552
อัตราผลตอบแทนของส่วนของผู้ถือหุ้นต่ำเนื่องจากผลกระทบจากธุรกิจส่งออกสับปะรด

กระป๋องที่มีผลกระทบตั้งแต่ปี 2552 และต่อเนื่องมากขึ้นในปี 2553

คุณภาพของสินทรัพย์และอัตราส่วนทางการเงิน

  ----------------------------------------- --------- --------- ----------
  สัดส่วนของสินทรัพย์                            ปี 2551    ปี 2552    ปี 2553

  ลูกหนี้การค้าสุทธิ                              11%       12%       10%

  สินค้าคงเหลือ                                27%       22%       17%

  เงินลงทุนและเงินให้กู้ยืม-สุทธิ                    9%        12%       16%

  ที่ดินอาคารและอุปกรณ์-สุทธิ                      49%       49%       52%

  เงินประกัน                                  -         -         -

  อื่นๆ                                       4%        5%        5%
  ----------------------------------------- --------- --------- ----------

สัดส่วนของลูกหนี้การค้า เพิ่มขึ้นเล็กน้อยจากปี 2551 ถึงปี 2552 จากระยะเวลาเก็บหนี้โดยเฉลี่ย

เพิ่มขึ้น โดยในปี 2551 เท่ากับ 37 วัน และปี 2552 เท่ากับ 44 วัน
เนื่องจากลูกหนี้หลายรายประสบปัญหา

สภาพคล่อง และขอยืดระยะเวลาชำระหนี้บางส่วน
อย่างไรก็ตามบริษัทได้มีการติดตามหนี้อย่างใกล้ชิด รวมทั้งเข้มงวดในการอนุมัติเครดิตมากขึ้น
ซึ่งทำให้เกิดประสิทธิผลที่ดี ดังนั้นในปี 2553 โดยระยะเวลาเก็บหนี้จึงลดลงเป็น 39 วัน

สัดส่วนสินค้าคงเหลือ ในปี 2552 ลดลงจากปี 2551 และลดลงต่อเนื่องในปี 2553
โดยจำนวนวันในสินค้าคงเหลือของบริษัทเท่ากับ 136, 116 และ 84 วัน ในปี 2551 2552 และ
2553 ตามลำดับ ทั้งนี้ปริมาณสินค้าคงเหลือเป็นไปตามการคาดการการเปลี่ยนแปลงราคาวัตถุดิบ
กล่าวคือ บริษัทจะมีสินค้าคงเหลือเพิ่ม

ขึ้นในช่วงที่คาดการว่าราคาวัตถุดิบจะเพิ่มขึ้น ในช่วงปลายปี 2551 บริษัทคาดการว่าปี 2552
จะมีภัยแล้ง ทำให้ผลไม้ขาดแคลนและมีราคาสูง
บริษัทจึงมีนโยบายในการผลิตสินค้าเก็บเป็นสินค้าสำเร็จรูป ทำให้จำนวนวันของสินค้าคงเหลือในปี
2551 เพิ่มขึ้น บริษัทได้ทยอยส่งมอบสินค้าในปี 2552 รวมทั้งได้มีการ

ปรับกระบวนการจัดการสินค้าคงเหลือให้มีประสิทธิภาพมากขึ้น
สัดส่วนสินคงเหลือรวมทั้งจำนวนวันในสินค้าคงเหลือของปี 2552 จึงลดลง อย่างไรก็ตามแม้ว่าในปี
2553 บริษัทคาดการว่าปัญหาภัยแล้งจะยิ่งทวีความรุนแรงยิ่งขึ้น
แต่ผลไม้สดขาดแคลนมากจนผลิตไม่ทันคำสั่งซื้อของลูกค้า จึงทำให้ปริมาณสินค้าคงเหลือลดลง

เงินลงทุน เป็นเงินลงทุนในบริษัท ทิปโก้ แอสฟัลท์ จำกัด (มหาชน)
โดยมีนโยบายให้สัดส่วนการถือหุ้นอยู่ที่ 20-25%
เงินลงทุนนี้ได้ถูกบันทึกเงินลงทุนตามวิธีส่วนได้เสียตามหลักการบันทึกบัญชีที่รับรอง

ทั่วไป ซึ่งจะรู้ต้นทุนที่ซื้อมาในราคาทุนได้จากหมายเหตุประกอบงบการเงิน
บริษัทมีนโยบายในการถือครองเงินลงทุนว่า
ผลตอบแทนจากการลงทุนขั้นต่ำจะต้องครอบคลุมต้นทุนที่เกิดจากการลงทุนนั้นกับผู้ถือ

หุ้นส่วนน้อย

ที่ดิน อาคารและอุปกรณ์ บริษัทมีการซ่อมแซมและบำรุงรักษาสม่ำเสมอทุกปี ในปี 2551 มีการ

ลงทุนเพิ่มในส่วนของเครื่องจักรที่โรงงานวังน้อย โรงงานประจวบคีรีขันธ์
มีการซื้อเครื่องจักรทดแทน

ของเดิมเพื่อเพิ่มประสิทธิภาพและการประหยัดพลังงาน และสร้างสิ่งปลูกสร้างเพิ่มเติม
นอกจากนี้มีการ

ลงทุนเครื่องจักรเพิ่มเติมเพื่อขยายการผลิตที่โรงงานน้ำแร่ที่จังหวัดเชียงใหม่ด้วย ในปี 2552
มีการลงทุน

เครื่องจักรเพื่อทดแทนเครื่องเดิมที่โรงงานเครื่องดื่มที่วังน้อย ส่วนโรงงานประจวบคีรีขันธ์
และโรงงานออรา เป็นการบำรุงรักษาเครื่องจักรเดิมให้อยู่ในสภาพดีและมีประสิทธิภาพ ในปี 2553
มีการลงทุนเครื่อง-

จักรเพิ่มเติมทั้งที่โรงงานเครื่องดื่มวังน้อย โรงงานประจวบคีรีขันธ์ และโรงงานน้ำแร่ออรา
เพื่อให้สามารถผลิตสินค้าได้มีประสิทธิภาพมากยิ่งขึ้น

ประสิทธิภาพในการดำเนินงาน

  ----------------------------------------- --------- --------- ----------
  อัตราส่วน                                   ปี 2551    ปี 2552    ปี 2553

  อัตราผลตอบแทนสินทรัพย์                        1.4%      4.4%      3.7%

  อัตราผลตอบแทนสินทรัพย์ถาวร                    2.9%      8.8%      7.1%
  ----------------------------------------- --------- --------- ----------

ในปี 2551 ทั้งอัตราผลตอบแทนสินทรัพย์และอัตราผลตอบแทนสินทรัพย์ถาวรลดลงอย่างมาก

เนื่องจากรายการขาดทุนจากเงินลงทุนในบริษัทร่วม
หากคำนึงถึงกำไรสุทธิจากเฉพาะการดำเนินงาน

อัตราผลตอบแทนสินทรัพย์และอัตราผลตอบแทนสินทรัพย์ถาวร ในปี 2551 จะเท่ากับ 6.9% และ
13.8%

ตามลำดับ ในปี 2552 อัตราผลตอบแทนจากสินทรัพย์ลดลง ถ้าเปรียบเทียบกับปี 2551
เฉพาะกำไรสุทธิจาก

การดำเนินงานเป็นผลจากยอดขายที่ลดลง ในปี 2553
ผลจากยอดขายของธุรกิจส่งออกที่ลดลงยังทำให้อัตรา

ผลตอบแทนสินทรัพย์ลดลงต่อจากปี 2552

แนวโน้มในอนาคต

ในปี 2554 ปัจจัยเสี่ยงต่างๆ ที่ส่งผลกระทบกับบริษัทยังคงอยู่ และมีแนวโน้มว่าจะทวีความรุนแรง

มากขึ้น ได้แก่ ค่าเงินที่มีความผันผวน สภาวะภูมิอากาศแห้งแล้ง
และสภาพเศรษฐกิจทั่วโลกที่ยังไม่ฟื้นตัว รวมถึงปัญหาการเมืองในประเทศ
และในประเทศแถบตะวันออกกลาง

ธุรกิจส่งออก ในการขาย บริษัทได้ปรับเปลี่ยนนโยบายบริหารอัตราแลกเปลี่ยนที่ผันผวน โดยมีการ

ร่วมประชุมกับฝ่ายขายเพื่อกำหนดอัตราแลกเปลี่ยนที่ใช้ในการขายอย่างใกล้ชิด
พร้อมทั้งอธิบายทิศทางความผันผวนของอัตราแลกเปลี่ยน
มีการตัดสินใจร่วมกันเพื่อปิดความเสี่ยงในด้านอัตราแลกเปลี่ยนอย่างสม่ำเสมอ ในการจัดหาวัตถุดิบ
บริษัทมีการปรับปรุงการทำ Contract farming กับเกษตรกรในพื้นที่
และให้ความช่วยเหลือในการปลูกเพื่อให้ได้ผลผลิตต่อไร่เพิ่มขึ้นและมีคุณภาพดีขึ้น
รวมถึงการขยายการหาแหล่งวัตถุดิบจากพื้นที่อื่นๆ มากขึ้น
นอกจากนี้ยังดำเนินการปลูกสับปะรดในที่ดินของบริษัท เพื่อเป็นวัตถุดิบของบริษัทเอง
เพื่อลดความเสี่ยงในการจัดหาวัตถุดิบ ด้านการตลาด บริษัทยังคงใช้นโยบายในการกระจาย

สินค้าไปยังภูมิภาคต่างๆ ทั่วโลก เพื่อกระจายความเสี่ยง
นอกจากนั้นบริษัทยังคงเข้มงวดในการบริหาร

ลูกหนี้ ได้แก่ การวิเคราะห์เครดิต การอนุมัติสินเชื่อ และการติดตามเร่งรัดหนี้สิน
เป็นการช่วยเสริมการ

บริหารสภาพคล่องของบริษัท

ธุรกิจน้ำผลไม้ ตลาดมีแนวโน้มการเติบโตที่ดี เนื่องจากผู้บริโภคใส่ใจสุขภาพมากขึ้น
บริษัทยังคงเน้นจุดขายที่คุณภาพของผลิตภัณฑ์
และการออกผลิตภัณฑ์ใหม่ให้ตรงความต้องการของผู้บริโภคอย่างต่อเนื่อง
โดยเฉพาะจากสายการผลิตบรรจุภัณฑ์ในขวด PET
และเน้นการใช้กลยุทธ์ทางการตลาดที่มีประสิทธิภาพ
สร้างมูลค่าเพิ่มของตราสินค้าสำหรับการส่งออกไปตลาดอาเซียน เพื่อให้คงเติบโตอย่างต่อเนื่อง
เพราะรสนิยมในการบริโภคใกล้เคียงกับผลิตภัณฑ์ของบริษัท

ธุรกิจการสกัดสารจากพืชและสมุนไพร นอกจากผลิตภัณฑ์ในปัจจุบันที่บริษัทดำเนินการอยู่
บริษัทได้ศึกษาและวิจัยอยู่อย่างต่อเนื่องเพื่อหาผลิตภัณฑ์ใหม่ๆ
ที่น่าสนใจและมีความสามารถในการสร้างผลตอบแทนให้กับบริษัท สำหรับธุรกิจขายผลไม้สด
สับปะรดพันธุ์ทิปโก้หอมสุวรรณ ได้มีผลผลิตออกสู่ตลาดมากขึ้นในปี 2553
และได้รับการตอบรับเป็นอย่างดี

สถานการณ์ด้านการเงิน

ในปี 2554 แม้ว่าโดยภาพรวม ตลาดจะคาดการว่าค่าเงินบาทจะแข็งค่าตามภูมิภาค
เนื่องจากการฟื้นตัวของเศรษฐกิจสหรัฐอเมริกายังไม่ชัดเจน
แต่จากสถานการณ์ความวุ่นวายทางการเมืองทั้งในและต่างประเทศ
ทำให้ค่าเงินจะมีความผันผวนมาก
การบริหารความเสี่ยงอัตราแลกเปลี่ยนเป็นหัวใจสำคัญนอกเหนือไปจากนโยบายการซื้อขายอัตราแลกเปลี่ยนล่วงหน้า
บริษัทได้ทำการศึกษาและประเมินเครื่องมืออื่นๆ
เพื่อเพิ่มเสริมประสิทธิภาพในการบริหารอัตราแลกเปลี่ยนให้ดียิ่งขึ้น
นอกจากนั้นจากสภาพเศรษฐกิจที่เริ่มฟื้นตัว อัตราเงินเฟ้อจะสูงขึ้น อัตราดอกเบี้ยจึงค่อยๆ
ทยอยปรับตัวขึ้นตั้งแต่ไตรมาสที่ 3 ของปี 2553 ซึ่งเป็นอีกปัจจัยที่จะกระทบบริษัท
เนื่องจากเงินกู้ระยะยาวทั้งหมดของบริษัทในปัจจุบันใช้อัตราดอกเบี้ยแบบลอยตัว
จึงเป็นความเสี่ยงที่บริษัทต้องทำการประเมิน และหาเครื่องมือทางการเงินที่เหมาะสม
เพื่อลดความเสี่ยงนี้ต่อไป

เป้าหมายในอนาคต

บริษัทมุ่งเติบโตอย่างต่อเนื่องและยั่งยืน ใน 4 ธุรกิจ หลัก ได้แก่ ธุรกิจผัก ผลไม้ และอาหาร
โดยเน้นการส่งออกไปยังตลาดทั่วโลก, ธุรกิจเครื่องดื่มพร้อมดื่ม โดยร่วมกับผู้ร่วมทุน คือ บริษัท
ซันโตรี่ เบฟเวอเรจ แอนด์ ฟูดส์ จำกัด เน้นการเติบโตและเป็นผู้นำในตลาดอาเซียน
ธุรกิจร้านค้าปลีกและฟูดส์เซอร์วิส และธุรกิจการสกัดสารจากพืชและสมุนไพร

13. ค่าตอบแทนผู้สอบบัญชี

การแต่งตั้งและพิจารณาค่าตอบแทนของผู้สอบบัญชี

คณะกรรมการตรวจสอบพิจารณาคุณสมบัติและการปฏิบัติงานของผู้สอบบัญชี
นำเสนอต่อคณะกรรมการบริษัทในการแต่งตั้งผู้สอบบัญชีแต่ละปี รวมถึงค่าสอบบัญชี
เพื่อเสนอขออนุมัติจากที่ประชุมผู้ถือหุ้น
ทั้งนี้รายชื่อผู้สอบบัญชีที่จะเสนอเพื่อพิจารณาแต่งตั้งเป็นผู้สอบบัญชีของบริษัท
จะต้องเป็นผู้สอบบัญชีที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์

ในปี 2553 ค่าตอบแทนของผู้สอบบัญชี ประกอบด้วย

1.  ค่าตอบแทนจากการสอบบัญชี (Audit fee)

  บริษัทและบริษัทย่อยจ่ายค่าตอบแทนการสอบบัญชีรวมจำนวน 1,915,000 บาท
  โดยมีรายละเอียดดังนี้

  งบการเงินของบริษัทและงบการเงินรวม จำนวน 950,000 บาท

  งบการเงินของบริษัทย่อย 5 บริษัท จำนวน 965,000 บาท

2.  ค่าบริการอื่น (Non-audit fee)

  บริษัทและบริษัทย่อยจ่ายค่าบริการอื่น จำนวน 250,000 บาท